hu en hu hu hu hu hu hu hu hu hu de hu hu hu hu hu hu hu hu hu hu hbs_lat hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu en hu hu hu en fr hu hu hu hu hu
Ügyfélszolgálat - Győr Város Levéltára
Győr, 9024 Baross Gábor út 61-63.
E-mail címünk:  ugyfelszolgalat [kukac] gyorileveltar.hu
Nyitva tartás: kedden és csütörtökön 9-12-ig, illetve 13-15 óra között
E-mailben érkezett megkereséseknél, a gmail címekre küldött válaszlevelek esetében előfordulhat, hogy a gmail oldala S P A M-nek ítélheti meg Levéltárunk elektronikus postacímét. Kérem ezért ellenőrizzék le ezt a mappát is!
Értesítjük Tisztelt Ügyfeleinket, hogy az 1996-tól keletkezett építésügyi dokumentumokat 2020-tól az alábbi hivataltól kérhetik ki:
Építésügyi és Örökségvédelmi Főosztály
Építésügyi és Örökségvédelmi Osztály
9021 Győr, Árpád út 32.
2021. március 5. napján  megjelent a Magyar Közlöny 2021. évi 36. számában a védelmi intézkedések ideiglenes szigorításáról szóló 104/2021 (III.5.) Korm. rendelet (továbbiakban Rendelet), amely a fennálló veszélyhelyzet alatt átmenetileg alkalmazandó részletszabályokat állapítja meg.
A 2021. március 8. napjától hatályos részletszabályok  a hatályban lévő rendelkezéseket (484/2020. Korm. rendelet) egészítik ki.
A Rendelet 6. § (1)  bekezdése szerint a személyes megjelenést igénylő szolgáltatás céljára szolgáló helyiség vagy helyszín köteles zárva tartani.
Amennyiben a kulturális intézmény személyes megjelenést igénylő szolgáltatást nyújtana, az arra szolgáló helyiségek, helyszínek kötelesek zárva tartani.
A rendelkezés különösen a könyvtár (pld. átvételi pontok) és levéltár (pld. kutatószolgálat) által nyújtott személyes megjelenést igénylő szolgáltatásait érinti.
A Rendelet 6. § (2) bekezdése szerint az ott foglalkoztatottak kivételével a személyes megjelenést igénylő szolgáltatás céljára szolgáló helyiségben vagy helyszínen – a Rendeletben meghatározott kivétellel – tilos tartózkodni. A (3) bekezdésben foglaltak szerint az (1) és (2) bekezdés szerinti ideiglenes védelmi intézkedés betartásáról a személyes megjelenést igénylő szolgáltatás céljára szolgáló helyiség vagy helyszín üzemeltetője, illetve vezetője köteles gondoskodni.
A Rendelet 14. §-a szerint ezen rendelkezések 2021. március 22-ig alkalmazandók, ebben az időszakban tehát kizárólag online szolgáltatás nyújtható.
Tájékoztatjuk önöket, hogy Levéltárunk az 1945 év előtt keletkezett tervrajzok esetében állományvédelmi okokból a kiszolgálást korlátozzuk. Azoknak az épületeknek a tervanyaga nem kutatható, amelyek veszélyeztetettek, és a kutatásuk, másolásuk, fotózásuk állapotukban további romlást idézhet elő.
Telefonos, vagy e-mailben történő megkeresésre az iratanyagról nem tudunk felvilágosítást adni, mivel ezt a munkatársaknak előbb meg kell keresni.
Így kérjük az alább leírt módon megkeresni Intézményünket.
Az ügyfélszolgálatot személyesen kell felkeresni, érvényes személyi igazolvánnyal.
A megkereséskor kérőlapot kell kitölteni, amelyet postán vásárolt 2000 Ft-os illetékbélyeggel kell ellátni. A kérőlapot illetékbélyeg nélkül nem tudunk elfogadni. Az illetéket nem térítjük vissza akkor sem ha a Levéltárban a megkeresés folyamán nem találunk érdemleges iratanyagot. Az illeték a keresés lefolytatásához szükséges.
A megkeresés eredményére vonatkozó válasz hét napon belül, e-mailen vagy telefonon történik .
A megkeresett anyagról fotó, fénymásolat, továbbá A/3-ig saját pendrive-ra történő digitális másolatot tudunk kiadni.
Hiteles másolatot további 200 Ft/oldal áron készítünk, melyet okmánybélyegben kell leróni. A kérőlapon szíveskedjenek feltüntetni, hogy hiteles másolatra van-e szükségük, hogy jelezni tudjuk a vásárlandó okmánybélyeget értékét.
Az  anyagot a kérvény beadása után 21 munkanapon keresztül őrizzük a kutatótermünkben, majd visszakerül az eredeti raktári helyére. Ezután minden megkeresés újbóli ügynek számít.
Tervrajzok esetében a kérő személy, vállalkozás, szerv, vagy bármilyen szervezet a műszaki tervrajzok szellemi tulajdonát nem szerzi meg. A rajzok felhasználásakor a szerzői jog tulajdonosával, a tervezővel a felhasználónak kell egyeztetni.
Tájékoztatjuk Ügyfeleinket, hogy az alábbi ügyekben tudunk másolatokat és hiteles másolatokat kiállítani:
a, építésügyek:  Győr város területén lévő épületekről építési engedélyeiről, tervrajzairól 1995 évig,  Győrszentiván, Ménfőcsanak, Gyirmót építési anyagait Győrhöz csatolásuk után 1971-től őrizzük
b, jogutód nélkül Győr Város területén megszűnt általános és középiskolák anyakönyveiből:
Rejtő Sándor Textilipari Szakközépiskola és Szakmunkásképző Iskola
Petz Lajos Egészségügyi Szakközépiskola és Szakmunkásképző Iskola
Lukács Sándor Szakmunkásképző Iskola 1975-ig
Jókai Mór Általános és Szakképző Iskola
Quantum magán Szakképző Iskola nem teljes anyaga
József Attila (Szabadhegy) Állami Általános Iskola
Gombos Ferenc Állami Általános Iskola
A Műszaki Levéltár, a Baross út és a Petz Lajos út sarkán
Megérkeztek Levéltárunkba az új térképtárolók
Copyright 2022 Győr Város Levéltára